**Når I modtager jeres materiel er der nogle ting der vil være godt at gøre, og som vil gøre det nemmere for jer når i skal pakke igen.**

* Læg mærke til hvor på grunden, vognmanden har placeret jeres palle, og hvilken vej den vender – så kan I placere pallen korrekt til afhentning efter endt lejeperiode.
* Gem poserne der er over pallerne.
* Hvordan er pallen pakket og hvor høj er pallen? Den må være lige så høj når I pakker den igen (Max. 180 cm. Tag gerne et billede inden I pakker pallen ud).
* Har I modtaget det aftalte udstyr? Ellers skriv til kursus@korpskontoret.dk Vi kan ikke garantere, at vi kan sende evt. manglende udstyr, men I skal naturligvis kun betale for det, som er kommet frem.
* Er standen på materiellet som forventet? Vi hører gerne om fejl, slid eller andet.
* Gem retursedlen tørt og godt. Ellers kan I ikke sende materiellet retur.

**Når I pakker jeres palle(r) igen, skal i udføre nedenstående:**

* Alt materiel skal gøres rent efter brug, rent materiel holder længere.
* Telte skal ikke nødvendigvis pakkes i poser, de bliver hængt til tørre på materieldepotet efter brug.
* Placer jeres palle på et fast underlag. Tænk over, om vognmanden kan komme ind under pallen med en palleløfter. Er der blevet meget vådt på det sted, hvor I modtog pallerne, så find et bedre sted.
* Pak ikke pallen over 180 cm i højden.
* En palle må maks. veje 500kg, og stykgods (materialer som er ved siden af) må maks. veje 20kg, dette er af hensyn til dem der skal håndtere det efterfølgende.
* Når I har pakket materiellet, så kom poserne over igen og sæt returseddel på et synligt sted.
* Hvis I har modtaget Falck kasser fra korpskontoret skal de også pakkes sammen med grejet til depotet og sendes retur med dette.

*Tag her efter hjem med god samvittighed og vær stolte over det arrangement I lige har afholdt. ☺*

